runetrust/blame-folketinget-dk huggingface dataset:
Flemming Møller Mortensen (S), 2016-11-25:
Nej, det er det åbenbart ikke, fordi der stadig væk er alt for mange patienter, der må blive på sygehusene, og som jeg siger, medfører det jo også en anden negativ ting, og det er, at der mange gange ikke er senge nok på sygehusene, og at man dermed får overbelægninger.
Lars Løkke Rasmussen (V), 2008-12-10:
Det, vi offentliggjorde i mandags, viser jo meget klart, at vi for alle praktiske hensyn at regne er på linje med 2015-planen, som jo har det mål, at vi skal have et overskud på den strukturelle saldo på mellem 0,75 og 1,75 pct. af bruttonationalproduktet frem til og med 2010 og et overskud frem til 2015, hvor vi skal have en finanspolitisk holdbarhed på 0 i 2015.
Morten Homann (SF), 2003-10-21:
Tværtimod mister de, hvis det her virker, skatteydere, og så skal de ud at finde besparelser på budgettet; de skal så skære ned på skoleområdet, ældreområdet, daginstitutionerne og den kollektive trafik for at være med til at finansiere det her forslag, uden at de får noget som helst igen.
Aage Frandsen (SF), 1998-12-04:
Dér er så spørgsmålet: Hvad gør man i forhold til, at daghøjskoler jo har ansatte, der er ansat med almindeligt opsigelsesvarsel, for at de ikke lige pludselig går fallit, fordi de hænger på nogle mennesker, som de jo skal betale løn til?
Karsten Hønge (SF), 2025-04-22:
Må jeg høre fru Samira Nawa måske sige lidt om de 86 pct. af befolkningen, der ude bag vinduerne, som en undersøgelse jo fra Velliv, viser er bange for og usikre på og i tvivl om, hvorvidt de kan arbejde frem til den pensionsalder, der er i dag?
Helga Moos (V), 2002-05-28:
Altså det, han er kommet frem med, og måden, det bliver brugt på, synes jeg ikke, der er nogen særlig anerkendelse at give for. Jeg vil stadig væk gerne spørge hr. Carsten Hansen, om han ved, om denne anerkendte forskningsprofessor har fratrukket gårdene, der ligger inde i landsbyerne, har fratrukket gårdene i Sønderjylland og har fratrukket dem, der ikke vil bo sammen.
Margrethe Vestager (RV), 2010-06-22:
Når det kommer til dagpengesystemet som sådan, er det klart, at der kan være særordninger, men vi vil egentlig helst have, at dagpengesystemet som sådan fungerer godt, for det er klart, at hver gang man laver en særordning her og en særordning der, følger der nye regler med, og så bliver systemet mere komplekst.
Lars Boje Mathiesen (NB), 2021-06-02:
Det, man gjorde, og det er også det, jeg lidt hører ordføreren sige, var, at man skabte en procesorienteret skole, men man ville måle den på resultater, og man forventede, at eleverne kunne levere ind i et resultatorienteret system med en procesorienteret undervisning, og det kan ikke lade sig gøre.
Frank Aaen (EL), 2010-12-15:
Det, der er meget sigende i den finansredegørelse, vi har fået, er, at der påregnes en væsentlig stigning i privatforbruget, særlig i forbruget af biler og særlig i forbruget af andre varige forbrugsgoder, mens der skal spares, skæres direkte ned i den fælles velfærd.
Dennis Flydtkjær (DF), 2014-11-27:
Da man bl.a. lavede reglerne om arbejdskraftens frie bevægelighed, glemte man at få sat nogle barrierer op, med hensyn til hvad man så gør for at dæmme op for alle de følgeeffekter, der kommer, bl.a. med kriminelle, der kommer over grænserne, smugling af stoffer og andre ting.
Morten Østergaard (RV), 2008-11-04:
For Det Radikale Venstres vedkommende er det sådan, at vi ikke bare bevidstløst lægger stemmer til noget, der smider benzin på et i forvejen blussende bål, når vi samtidig kan se, at der ingen reformvilje er i Folketinget til at gøre noget ved problemerne, heller ikke på længere sigt.
Eigil Andersen (SF), 2008-04-11:
SF er enig i, at arbejdsgiverne dermed får en tilskyndelse til at lægge arbejdet sådan til rette, at medarbejdere ikke skal fyres eller sendes hjem, og i den forbindelse har vi da også hæftet os ved, at LO i sit høringssvar vurderer, at de nuværende regler om betaling af 2 G-dage har haft den virkning, at det efter LO's mening har medvirket til at begrænse antallet af fyringer.
Keld Albrechtsen (EL), 2002-04-02:
Der er i hvert fald ingen overensstemmelse og koordination mellem Venstres ordførere, hvis man på den ene side kan hævde, at det med solenergien var frygtelig bureaukratisk, og så på den anden side kan sige, at det her overhovedet ikke er bureaukratisk, selv om det jo i virkeligheden er det samme, nemlig at man pålægger nogle at lave en kæmpestor beregning.
Bruno Jerup (EL), 2021-01-28:
Derfor tænker jeg, om det ikke er muligt, at ministeren kan træffe det valg allerede nu og så sige, at jo, vi er nødt til at forlænge den ud over den 28. februar; vi er nødt til at lægge nogle måneder til med det samme for ligesom at give en vis form for ro for de studerende.
Jeppe Kofod (S), 2009-12-11:
Det synes jeg er det meget, meget stærkt kritisable her, og jeg synes, at regeringen har et kæmpe problem, fordi man ikke vil lade sig undersøge i den her sag, hvor der er så mange, også folkeretseksperter, der har sået tvivl om regeringens svar til Folketinget.
Louise Frevert (DF), 2003-02-27:
Derfor skal jeg ved denne lejlighed ikke undlade at gøre opmærksom på, at Dansk Folkeparti hele tiden har været af den overbevisning, at der eksisterer for slappe adgangsvilkår til det almene gymnasium. Det har i alt for lang tid været sådan, at gymnasiet har været en ventestation for unge, selvfølgelig ikke for alle, men mange har brugt gymnasiet til en tænkepause, fordi de ikke rigtig har kunnet bestemme sig for, hvad de ville videreuddanne sig til.
Frederik Vad (S), 2025-11-28:
Men det, der er vigtigt for os, er, at de mennesker, der bor på asylcentre, og de mennesker, der bor på udrejsecentre, skal behandles ordentligt, uanset hvad for en situation de så står i, og det bliver de med fuld adgang til velfærdsstaten, med uddannede mennesker, der tager sig af dem, med sundhedsydelser osv.
Rune Lund (EL), 2016-12-07:
Og det, som var så interessant at se på den konference, var et klart udtryk for den udvikling, der har været på den europæiske venstrefløj, hvor alle forhåbninger og alle, der måtte have haft en naiv tro på, at EU sådan set bare kunne reformeres og blive til noget grundlæggende andet, end det er i dag, er væk i den del af den europæiske venstrefløj, fordi man bl.a. har set, hvordan EU har behandlet f.eks Grækenland i forhold til at presse de meget kraftige nedskæringer igennem, som vi har set.
Eigil Andersen (SF), 2011-05-03:
Jeg vil gerne spørge den konservative ordfører: Er det retfærdigt, at hvis man har en løn, hvis man har sygedagpenge, hvis man har arbejdsløshedsdagpenge, bliver der ikke modregnet for sådan en erstatning, men det bliver der lige præcis, hvis man er på kontanthjælp?
Villy Søvndal (SF), 2008-10-09:
Jeg gentager lige tallene for en sikkerheds skyld: Hver gang man møder ti danskere, synes de seks af dem, at velfærden er blevet dårligere, mens fru Pia Kjærsgaard har kørt med klatten, og hvis man søger grundigt, kan man finde halvanden ud af ti, der synes, at velfærden er blevet bedre.
Martin Lidegaard (RV), 2003-03-12:
Vi vil så foreslå som udgangspunkt, at f.eks. 4 mio. t gik vi efter at sikre ved øget udbygning af en vifte af renere teknologier osv. Alene udbygning af de sidste tre havvindmølleparker vil give ca. 2 mio. t ifølge regeringens egen redegørelse.
Martin Henriksen (DF), 2017-03-23:
Det følger eksempelvis af flygtningekonventionen fra 1951, artikel 33, stk. 1, om forbud mod udvisning eller afvisning, at ingen kontraherende stat på nogen som helst måde må udvise eller afvise en flygtning ved grænserne til sådanne områder, hvor hans liv eller frihed vil være truet på grund af hans race, religion, nationalitet, hans tilhørsforhold til en særlig social gruppe eller hans politiske anskuelser.
Lykke Friis (V), 2011-02-25:
Og jeg går ud fra, at det er en politisk drøftelse, når man fremlægger noget i Det Energipolitiske Udvalg, og jeg er helt enig i, hvad der også blev sagt af Venstres ordfører på det her felt, at hvordan skulle man dog som minister ikke respektere den drøftelse og det flertal, der er i et til enhver tid siddende energipolitisk udvalg?
Line Barfod (EL), 2008-04-22:
Nu var jeg i modsætning til hr. Kim Mortensen til stede i går på den konference, fagbevægelsen havde indkaldt til lige præcis for at diskutere det her emne, og hvor næstformanden for BAT-kartellet også gav udtryk for sine synspunkter, formanden for LO gjorde det osv., men hvor der altså var samlet en lang række tillidsfolk fra mange forskellige fagforeninger over hele landet og især mange fra bygningsarbejderne, og deres melding var meget klart, at de har brug for konfliktretten.
Jens Peter Vernersen (S), 2007-09-06:
Der har Dansk Folkeparti jo også haft ansvaret for nu i en 6-års-periode sammen med regeringen, at vi har fået den udvikling på plejehjemmene, og at vi har fået den udvikling, som vi har set på hospitalerne, hvor flere end nogen sinde ligger på gangene på de medicinske afdelinger.
Pernille Blach Hansen (S), 2005-05-12:
Nu siger ministeren så, at der er nogle problemer, men lad os så få et notat fra Justitsministeriet og kammeradvokaten, eller hvad det nu er der skal til, som fuldstændig klart dokumenterer, at der er nogle problemer, og så vil vi selvfølgelig forholde os sagligt og ordentligt til den problemstilling.
Per Stig Møller (KF), 2005-04-19:
Den, der drejer sig om Den Internationale Straffedomstol, drejer sig altså om, at de personer, som FN's undersøgelseskommission har peget ud som folk, der formentlig, formodentlig måske har begået krigsforbrydelser, jeg tror, det er 51 personer, kan overføres til ICC.
Pia Olsen Dyhr (SF), 2023-02-07:
Med hensyn til drikkevand er det jo en aftale, der først udløber i 2023, og hvor vi har aftalt med hinanden, at et forbud skal træde i kraft – et forbud, som SF har fået ind i aftalen, hvor Venstre til gengæld fik at vide, at de kunne gøre det ad frivillighedens vej indtil da.
Elisabeth Arnold (RV), 2002-04-04:
For det andet undrer det mig, at hr. Peter Skaarup på Dansk Folkepartis vegne går så varmt ind for at rejse en sag ved Menneskerettighedsdomstolen i Strasbourg, for én ting er, at vi har skiftet regering siden sidste gang, vi havde denne her debat, men Dansk Folkeparti har jo fået medlemmer af Folketinget, som klart tager afstand fra hele menneskerettighedsbegrebet og som følge deraf også må kaste mistillid over Menneskerettighedsdomstolen.
Peter Skaarup (DF), 2000-04-06:
Og så vil jeg afslutningsvis sige, at jeg savner altså Enhedslisten, som gang på gang mener, at Folketingets medlemmer skal have alle relevante oplysninger frem på bordet, som gang på gang mener, at det er vigtigt, at vi får gravet i affærer, som måske ikke tåler dagens lys.
Søren Gade (V), 2006-04-18:
Jeg kan give hr. Hans Kristian Skibby det tilsagn, at det selvfølgelig vil være i overensstemmelse med det arbejde, der foregår i Farvandsvæsenet, altså at den indstilling, der måtte komme, eller det arbejde, der måtte blive forelagt mig, også vil blive set i sammenhæng med det, vi diskuterer her i Folketinget i dag, og i det omfang at der er relevante oplysninger, som skal indgå i det arbejde, vil det selvfølgelig også tilgå mig.
Lone Møller (S), 2004-03-25:
Hvis vi ser på den internationale standard, vil grænseværdien for aflatoksin - det her er simpelt hen en spiritusprøve - være ti gange større i eksempelvis mælk, og det er vi ikke interesserede i, da det vil være yderst vanskeligt at afgøre, hvilke sundhedsmæssige konsekvenser det får at tillade en sænkning af EU's grænseværdier.
Gitte Seeberg (KF), 2001-09-06:
Til hr. Ole Sohn: Det er da rigtigt, at Det Konservative Folkeparti finansierer en del af vores skattelettelser med en nedsættelse af ulandsbistanden, men vi synes faktisk, at vi ligger meget flot uanset gennemførelsen af Det Konservative Folkepartis forslag eller ej.
René Gade (ALT), 2017-05-16:
Flere af vores andre ordførere i Alternativet har fortalt mig, at der også har været høringer på forskellige områder, og de tilkendegiver, at det arbejde, der sker i Det Europæiske Fællesskab, faktisk er noget, vi godt kunne tænke os at lægge os op ad og også gå og vente lidt på i Alternativet frem for at lave national lovgivning på området.
Bent Bøgsted (DF), 2018-04-12:
Vi ved jo også godt, at normalt bliver der nedsat en kommission, og den skal så holde sig inden for nogle bestemte rammer, men risikoen er der for, at Socialdemokratiet kommer ud med en ydelseskommission, der siger, at ydelserne sådan set er passende, og at de ikke skal være højere, men der er måske nogle af dem, der skal være lavere.
Lea Wermelin (S), 2024-12-13:
Det er kvinder, som er blevet sendt rundt i vores sundhedssystem i årevis, før de har fået diagnosen, som har fået afskrevet deres sygdom som naturlige menstruationssmerter, og hvor det også i forhold til manglende udredning så har haft store konsekvenser for de kvinder, for deres arbejdssituation, for deres uddannelse og for deres familieliv.
Claus Jørgensen (SF), 2026-02-25:
I dag skal vi så behandle en lov, som gør det nemmere at vælge grønne løsninger, som fjerner administrative byrder og besvær for kommuner og regioner, og som ikke mindst har været ønsket ude blandt kommunal- og regionsrådspolitikerne og også borgerne, som ikke helt forstår, hvorfor der ikke er blevet sat solceller op på de offentlige bygninger.
Charlotte Dyremose (KF), 2003-11-07:
Derfor ønsker vi i Det Konservative Folkeparti at vente til revisionen i 2004-05, men vi ønsker så sandelig også, inden vi begynder at lave ændringer, at tage hensyn til Strukturkommissionens arbejde, herunder vores forventning om, at vi nu langt om længe får amterne nedlagt.
Johs. Poulsen (RV), 2008-12-02:
Det kan måske være noget af det, der kan give erfaringer, som kan betyde, at man på ny kan sprede også de fysiske tilbud længere ud, end man har kunnet hidtil, fordi man af ressourcemæssige grunde har haft svært ved at holde alle mulige biblioteksfilialer åbne i alle mulige sammenhænge.
Pernille Vigsø Bagge (SF), 2006-12-12:
Vi må indse, at uden efterspørgsel er der ikke noget marked, og vi må se på erfaringerne fra Sverige, hvor rekrutteringen af unge til prostitution er faldet, og hvor antallet af prostitutionskunder er faldet markant efter indførelsen af forbud mod køb af sex i 1999.
Line Barfod (EL), 2002-11-26:
Jeg har fuld respekt for, at Venstre gerne vil afvente Retsplejerådets betænkning, men jeg vil gerne høre, om Venstre synes, det er en rimelig retstilstand, vi har i dag, hvor to arbejdsløse ikke kan få fri proces på grund af indkomstgrænserne, hvis de ikke har to børn.
Line Barfod (EL), 2009-02-17:
Hvis vi i stedet tager dem ud med det samme, fra de er 12 år gamle, og stempler dem som kriminelle, er der alt for mange, der vil blive bekræftet i, at det er det, der er deres fremtid, og så fortsætter de med det, og en del af dem lærer jo så endnu mere, hvis de bliver sat sammen med andre kriminelle.
Birte Weiss (S), 2000-03-15:
Jeg vil derfor begynde med at give nogle baggrundsoplysninger om selve projektet, og så vil jeg godt bagefter besvare spørgsmålet generelt. Og det, jeg har gjort, er, at jeg har bedt Risø om en udtalelse, og fra Risø oplyser man, at der er tale om et metodeudviklingsprojekt om Teknologisk Fremsyn.
Pernille Rosenkrantz-Theil (EL), 2004-04-29:
Da jeg godt ved, at det tager et stykke tid at få mursten lagt oven på hinanden, kunne det godt være, at man i stedet skulle gå ind og sikre, at deres forhold bliver bedre, end de er i dag, så de kan komme ud af en situation, hvor der bliver forlangt ublu priser.
Martin Lidegaard (RV), 2023-11-08:
Det er jo, at hvis vi kigger på den undersøgelse, vi har haft, om den første del af forløbet, hvor vi undersøgte, om det var berettiget at hjemsende de her fire ledende medarbejdere i Forsvarets Efterretningstjeneste, så var konklusionen af den undersøgelse jo entydigt, at det ikke var berettiget, men det eneste, vi har fået at vide derfra, er, at det ikke var berettiget.
Mette Frederiksen (S), 2004-12-16:
Jeg hæftede mig ved hr. Jens Rohdes, synes jeg, meget sympatiske bud på, hvilke funktioner medlemmer af DR's bestyrelse skal udføre, og jeg synes, det er fuldstændig rigtigt, at når de politiske partier udpeger medlemmer af DR's bestyrelse, skal disse bestyrelsesmedlemmer ikke først og fremmest varetage nogle politiske interesser.
Henning Hyllested (EL), 2013-05-23:
Men når ordføreren siger, at der jo er tale om en kompliceret problemstilling, vil jeg sige, at ja, det er der nok, når man kommer helt ind og skal forhandle en dobbeltbeskatningsaftale, men i første omgang går beslutningsforslaget jo egentlig bare på at åbne den forhandling og bede om, at regeringen faktisk åbner den forhandling med henblik på at bekæmpe social dumping inden for luftfartsbranchen.
Karin Nødgaard (DF), 2011-11-16:
Det er faktisk dem, der har bygget hele det her samfund op, og det er måske også dem, som på mange måder overhovedet ikke vil benytte sig af de her områder omkring sort arbejde, fordi de faktisk har en meget høj moral og har en meget, hvad skal man sige, fin fornemmelse for, hvordan et samfund skal fungere, fordi de netop har været med til at bygge det op fra bunden.
Karsten Hønge (SF), 2021-05-18:
Jeg tænkte på, om fru Barbara Gaardlykke Apol måske lige kan sige et par ord om det, som jeg synes fru Aki-Matilda Høegh-Dam påpegede meget korrekt tidligere, nemlig at rigsfællesskabet er sådan en lidt aparte størrelse på den måde, at der mest er relationer mellem Danmark og Grønland og Danmark og Færøerne, men for få relationer mellem Færøerne og Grønland.
Marlene Harpsøe (DF), 2009-04-24:
Angående det første om en beretning må det jo også komme an på de konkrete tal, vi får forelagt, når vi spørger ministeren under udvalgsarbejdet, for sådan som jeg har hørt det i dag, er der vist lidt tvivl om, hvad der egentlig er op og ned i denne sag.
Per Ørum Jørgensen (KF), 2008-11-07:
Der har været bekymring i forbindelse med det oprindelige lovforslag og ikke mindst hos foreningen Danske Havne, som havde en bekymring om, at de kunne blive pålagt nogle eventuelle omkostninger i forbindelse med dette lovforslag, hvis nu der var et fartøj, som økonomisk ikke var i stand til at bære den byrde, som der selvfølgelig kan opstå i sådanne situationer.
Karina Adsbøl (DF), 2019-11-22:
Udvalgets opgave var jo at evaluere den afsluttende forsøgsordning med postlister i Sundheds- og Ældreministeriet, Region Syddanmark, Søfartsstyrelsen og Slagelse Kommune og i den forbindelse opstille forskellige modeller for, hvordan en eventuel ordning kunne udformes.
Nicolai Wammen (S), 2016-01-20:
De syntes ikke, at det var en rimelig betegnelse for den utrolig vanskelige situation, som alle landets 98 borgmestre står i, nemlig at man har et krydspres, hvor man på den ene side har et omprioriteringsbidrag og samtidig også har en meget, meget stor flygtningeudfordring.
Søren Egge Rasmussen (EL), 2025-12-02:
Skal vi ikke have lovgivning, som fastsætter nogle krav til, hvordan man holder husdyr i Danmark, og er ordføreren ikke enig i, at vi er nødt til at gribe ind fra statens side og at det enten er Folketing eller minister, der går ind og varetager dyrevelfærden for grise?
Henning Hyllested (EL), 2016-02-24:
Og jeg tillader mig også at konkludere, at vi kan forvente – og det må ministeren jo så bekræfte – at et eventuelt nyt cirkulære, et eventuelt nyt udspil vil blive forhandlet med de offentligt ansattes organisationer, at man, som traditionen jo også byder, dér forsøger at nå til enighed, og at et eventuelt nyt cirkulære også bliver voldsomt modereret i forhold til det udspil, vi så.
Morten Bødskov (S), 2013-03-19:
Vi har klart signaleret, at der skulle ske forbedringer i rammerne for ofrenes videre vej gennem livet, et mere sikkert fundament, hvad enten det er uddannelse eller arbejde, man skal i gang med, efter at man eksempelvis har været udsat for en trafikulykke eller har været udsat for et voldeligt overfald.
Claus Hjort Frederiksen (V), 2015-12-16:
Aftalen skal læses og forstås, som det står, nemlig at der nu er stillet et teknisk ændringsforslag, en negativ budgetregulering på finansloven, konkret i 2016 med 90 mio. kr., som vi skal finde, men jo også i overslagsårene.
Holger K. Nielsen (SF), 1999-02-09:
Vi håber også, at sagen kan følges op af en yderligere diskussion efter forespørgselsdebatten i dag, og i hvert fald ser vi frem til, hvad regeringen har at svare på spørgsmålet om NATO's fremtidige rolle, og hvad regeringen vil i de forhandlinger, der er op til Washington-topmødet i april måned.
Frank Jensen (S), 1997-10-30:
Jeg vil godt sige, at der fra regeringens side ikke ligger nogen kritik af medarbejderne og den rolle, medarbejderne har spillet i Domstolsafdelingen i Justitsministeriet, af deres arbejdsindsats for domstolene gennem mange, mange år, når vi nu foreslår oprettelse af en domstolsstyrelse med en uafhængig direktør og med sin egen bestyrelse og uden instruks fra den til enhver tid siddende justitsminister.
Peter Kofod (DF), 2024-01-16:
Men jeg tror også, at mange danskere, inklusive mig selv, der bor i et landdistrikt, hvor Venstre jo historisk har nydt meget stor opbakning, er bekymret for den grønne omstilling og er bekymret over udsigten til de her store solcelleørkener ude i vores smukke naturområder, hvor der ellers kunne være sommerfugle og lærker og fri natur, som vi kunne glæde os over, eller som er bekymret over at komme til at bo meget tæt på en vindmølle.
Karen Jespersen (V), 1998-11-20:
Ud over det - igen - at fastholde, at kernen i en social politik i det hele taget er at få skabt nogle arbejdspladser, og at det netop har givet en sammenhæng i regeringens politik, er der jo også hele overvejelsen om det rummelige arbejdsmarked, om at ændre politikken fra en passiv sen indsats til en aktiv tidlig indsats, om at inddrage det civile samfund, virksomheder og andre, skabe nye former for partnerskaber og på den måde aktivere folk selv.
Jette Gottlieb (EL), 2001-05-08:
I tråd med den overordentlig åbne holdning, hr. Ole Vagn Christensens tale lagde op til, vil jeg godt spørge den socialdemokratiske ordfører, om man agter at inddrage det meget lange forløb, siden der for 3 år siden var en forespørgselsdebat, hvor man også udviste åbenhed, i sine overvejelser.
Karina Adsbøl (DF), 2018-10-09:
Derfor kunne jeg også godt tænke mig at høre, om Socialdemokratiet så mener, at kommunerne, inden man tyer til en tvangsanbringelse, så skal dokumentere, hvilke foranstaltninger der har været iværksat for at hjælpe familien som helhed, for vi ved jo, at det her område er fuld af fejl og mangler – det er § 50-undersøgelser, handleplaner og børnesamtaler.
Jane Heitmann (V), 2013-03-12:
I og med at lovforslaget på visse områder har etisk karakter og således må forventes at kræve nogle helt særlige overvejelser, finder jeg det ærlig talt højst besynderligt, at regeringen har valgt at sende forslaget i høring med en ultrakort høringsfrist og igen tilsidesætter eget regeringsgrundlag.
Mikkel Dencker (DF), 2015-03-10:
Jeg vil også godt sige tak til regeringen og anerkende, at regeringen faktisk langt om længe med aftalen her har indrømmet, at den førte energipolitik er en belastning for dansk erhvervsliv, at det er noget, der koster konkurrenceevne, og at det i sidste ende er noget, der koster arbejdspladser.
Astrid Krag (S), 2017-02-08:
Ministeren siger, hun har svaret på spørgsmålet rigtig mange gange, men problemet er jo, at ministeren ikke har villet svare på spørgsmålet, når det kommer til økonomien og det, at man på Lotte havde et driftsbudget, der var 20 pct. højere og et madbudget, der var 50 pct. højere end på de andre plejehjem.
Ole Birk Olesen (LA), 2022-09-28:
Så derfor ønsker vi at fjerne elafgiften, for det kan være med til, at folk hurtigere skifter over fra forbrug af fossile brændstoffer til et forbrug, som er baseret på elektricitet, hvilket fører til, at vi hurtigere kan komme igennem den grønne omstilling i Danmark og dermed kan fungere som et foregangsland for resten af verden i den grønne omstilling.